Iġmla u nagħam f’tiġrija kompetittiva f’Virginia City f’Nevada. Din kienet il-55 edizzjoni ta’ din it-tiġrija li oriġinarjament bdiet b’ċajta iżda tant intgħoġbot li kompliet tul is-snin u dejjem baqgħet iżżid fil-popolarità. Din is-sena din it-tiġrija ġibdet lejha 10,000 spettatur ħerqana li jaraw l-iġmla jiġru. Meta bdiet fl-1959 din it-tiġrija kien fiha biss l-iġmla iżda grazzi għall-popolarità dejjem tikber tagħha l-organizzaturi ddeċidew li jżidu iżjed annimali u b’hekk daħlu n-nagħam. Dawn impressjonaw lill-ispettaturi għall-veloċità tagħhom. U bi żmien ukoll f’din it-tiġrija bdiet tintlagħhab lotterija li fiha r-rebbieħ ikun jista’ jirkeb wieħed mill-annimali għall-kompetizzjoni.